Osmanthus

Osmanthus decorus
 Osmanthus fragrans

Osmanthus er en slekt i oljetrefamilien.

De er eviggrønne busker eller små trær. Bladene er motsatte og enkle; de kan være helrandete eller sagtannete. Blomsterstanden er en kvast, og blomstene dufter og er som regel hvite eller gule. Blomstene er firetallige med to eller fire pollenbærere, og kronbladene er vokst sammen nederst. Frukten er en steinfrukt. De omtrent 28 artene er utbredt i Sørøst-Asia, Ny-Caledonia og Kaukasus.

En fylogenetisk studie fra 2011 viste at Osmanthus i tradisjonelt omfang er en polyfyletisk gruppe. To arter fra Nord-Amerika og fem fra Sørøst-Asia er derfor blitt flyttet til slekta Cartrema. 

Osmanthus er populære hageplanter i mange land. Osmanthus fragrans brukes til parfyme og som smakstilsetning i kinesiske matretter og drikker.

Galleri

Kilder

Eksterne lenker 
 

Oljetrefamilien